31974R0468
L 056/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 468/74 НА КОМИСИЯТА
от 26 февруари 1974 година
за изменение на Регламент (ЕИО) № 1767/68 на Комисията относно системата от минимални цени за износ в трети страни на клубено-луковици, луковици и клубени на цъфтящи растения
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/68 на Съвета от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), и по-специално член 7, параграф 2 от него,
като има предвид, че Регламент (ЕИО) № 1767/68 на Комисията от 6 ноември 1968 г. относно системата от минимални цени за износ в трети страни на клубено-луковици, луковици и клубени на цветя (2), последно изменен с Регламент (ЕИО) № 688/72 (3), предвижда в член 1, параграф 1 минималните износни цени да бъдат определяни всяка година най-късно до 31 януари, с изключение на тези за бегониите, синингията, гладиолите, далията и лилиума, които трябва да бъдат определени най-късно до 31 март; като има предвид, че параграф 3 на същия член постановява всяка държава-членка да съобщава ежегодно, преди 1 март за бегониите, синингиите, гладиолите, далията и лилиума и преди 1 януари за останалите продукти, обхванати от системата за минимални цени за износ, цялата информация, необходима за оценката на развитието на цените на международните пазари за равнището на минималните цени, които да бъдат определяни;
като има предвид, че през последните няколко години промяната в методите за производство на луковици от лилиум доведе до по-ранното прибиране на реколтата и на пускането на пазара; като има предвид, че е в интерес както на производителите и на търговията, така и на купувачите, минималните цени за износ да се определят по-рано; като има предвид, че датата 31 януари може да бъде подходяща дата за тази цел;
като има предвид, че мерките, предвидени в настоящия регламент, са в съответствие със становището на Управителния комитет за живи дървета и други растения, луковици, корени и подобни на тях, рязани цветя и декоративна зеленина,
ПРИЕ НАСТОЯЩИЯ РЕГЛАМЕНТ:
Член 1
1. В член 1, параграф 1 от Регламент (ЕИО) № 1767/68, думите „и лилиума“ се отменят.
2. В параграф 3 на същия член думите „и лилиума“ се отменят.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 февруари 1974 година.